Mot et tillegg i prisen på kr 1 500 ble det gjort visse endringer undervegs i byggingen, og de endelige kjenningsmål ble oppgitt til 108,3 x 21,6 x 10 fot, 200 tonn brutto og 93 tonn netto. Senere ble dødvekten oppgitt til 249 tonn ved sommerfribord 10 fot 1,5 toms dypgang. Ifølge kontrakten skulle skipet leveres senest 1. august 1929, til en pris av kr 175 000. Dato for byggestart er ikke kjent, men dåp og sjøsetting var 5. september 1929.